4 ISIGIDIMI SAMAXOSA, DECEMBER 1, 1882.

Ihleli pezu kwenyaniso i *Penny Mail,* ipepa lesi Ngesi lase Rini, xa iti:—“ Eyona ndimon, nengqalekiso yokuquba umsebenzi woku shicilela ipepa lendaba, kukunga hlaulwa kwe mali ngaba mkeli balo.” Ukuba i Editor yayo ibinoku sifunda isi Xosa, ngesiba siyeleka siti, tina apa sixakwe yiyo kanye le ndimon lento iba sisapuma kanye ngenyanga isi *Gidimi.* Ukuba besinoku batemba abantu bakowetu— siti ukuba besinokuti boti xa silikupa futi-futi ipepa eli, beme njengama doda abantu abamnyama; bafake izandla emipakatweni; baxase ngezenzo umlomo wabo olipepa lesi Xosa— ngeba akungebi butuntu kuba fundisi ukubenzela ipepa leveki zonke, mhlayimbi lakabini ngenyanga. Yo! akwaba besino kutsho kunye no wetu lo, ukuti: *I Penny Mail* ayina mhlaba woku kalaza ngama Gosa naba mkeli bayo.” Elayo iqinga iti leloku sika emagameni abamkeli, gama nganye elingawu hlaulelanga unyaka kwanga pambili. Kambe nesi *Gidimi* singene kwa kulo mkondo. Upela nje unyaka uza kuhamba namagama ase nezikweliti.

Ude wacana into u Mr. W. P. Momoti, entetweni yake kwi ntlanganiso yomanyano, engxelo yabonakala kwese nyanga edlulileyo, ngokusingisele kwisi shicilelo. Ingxoxo yokuba ngotetayo. ngobalayo kusinina owenza umsebenzi ogqitiseleyo komnye, seyaka yaxoxwa kwi ntlanganiso zengxoxo, zododana apa e Lovedale kwi *Lovedale Literary Society,* nase Nxukwebe kwi *Mutual Improvement Society.* Ngati ke betu kuzo zombini ezi ntlanganiso yaba ngobalayo owoyisayo. Nesi sigqibo siyinyaniso. Zingati ikoranti zike zanqunyanyiswa apa namhla, kufike obase Jeputa bona ubunyama obunoku patwa. Inxenye yona enjengo mrina ingaseli nabela inca. Wonke umzi ondwebele ukufunda, ngakumbi ikoranti ubehle usingele pambili. Njengokuba zinga fundwa nje kwa Kama, nase Ngqushwa—yintoni ke oyivayo ngezo ndawo? Zifundwa nje e Bayi (ngaba mnyama) nase Lusutu (ezesi Sutu)—yintoni ongayivayo? Sivuma inteto ka Mr. Momoti. Ukuba ezi ntlanganiso ziyilwayo bezingati zibonise kumalungu azo ukulunga koku lesa, bezingenzela uhlanga umsebenzi omkulu.

Kwati mhla sasincokola, kwakwezi *Mpawana,* safanisa i Hewu ne Nazarete. Imigweba, namagqudu, ne mbokotwe, nembumbulu esazipepa ngenx’ enoko, kwabati ngabahlobo be Hewu, azaziwa kakulu ngabafundi be *Mpawana.* Indodana eranelwa ukuba ngumbali we *Mpawana* selide yalahlekwa ngamalungelo ayo kwinxenye, okubekwa njengokuba i *jentilmane* ifanele. Sekuti kuncokolwa nje ngamanye amanene nomtinjana ibe yona ilahlelwe paya njenge kati efileyo. Ngamana inceba yabafundi be *Mpawana* yaba neso si *alam.* Tina kule Ofisi yetu sine ambile ezeleyo yinceba, yokuba sisinike. Kodwa siti saku kumbula amazwi esilumko sasema Grikeni u Diogenes owati, engapindi:—*“ Ndilute wena Autistenise, ko­dwa yinqaba le ukuba wofumana intonga eyaneleyo eyakundisusa kuwe ngalo lonke ixesha kuseko into enokujundwa.*—Siti saku ku­mbula lamazwi, singe singati kwinene elabala olo *Pawana* make libuye lipinde. Into esiyalayo yeyokuba kuviswe ubuhlungu umntu ogama linga bonakalanga pantsi kwalo nteto yabi ncoma u Mr. David Sobekwa, wase Hewu, esamkutaza, wakutazeka; onamhla uyitshala e Blythswood, Pesheya kwe Nciba.

Zinteto ezinjengaleyo ye Jaji, e Rini, eziya kubanga ukuba abantu bazi ukuba, nokuba akuseko nto yimbi e South Africa, kuko kodwa iqela lamadoda elizimiseleyo ukuba liwenze umsebenzi walo ngapandle koloyiko, nosekelezo loku nconywa. U Mr. Justice Shippard selezibalule kade, ukuba uyenye ye Jaji zeli lizwe ezisigcinileyo isihomo salo. Akate nqa kuku boba i Juri nabani ukuze axunyiswe. Njengokuba ebe gweba e Rini kutsha nje kubeko ityala lika *Tetani,* i Mfengu yase Ngqushwa no *Bartle Bailey,* ifama yalo mandla. U Bartie Bailey ute mhla utile emva kwe bulakufesi, epete umpu, wagaxeleka pezu ko Tetani, obe hleli ecaleni kwe tweni ezibuka kwi ncwadi abenayo. Akacebanga u Bailey. Ulufake uhlwaya kwa oko. Xa seku hluzwa inyaniso, kufumaneka ukuba u Tetani ubeye kubona udadeboyise obe kule lama akuyo u Bailey. Bekungeko kuranelwa nantoni. Kanti noko ite i Juri, *“Not guilty,''’—*Umsulwa.” Waba uya kululeka u Bailey. Kute akukova ukutetwa amatyala u Judge Shippard wateta ngale nto ngamazwi arara. Wayigweba ngamhlope i Juri. Wati ube ngena kuzitemba ukuba atete oko ibisandu kumkulula i Juri. Le nteto wonke onga le Koloni ingahambela pambili wonqwenela igciniwe esifubeni ngamanene, ihlala kwi mikumbi ye Juri.

Kuko ndawo, ekufundiseni intsapo, kwabantu bakowetu esingazi ukuba bake bayiqiqena? ekumhlope kuye wonke onentloko ehluzekileyo ukuba, iyakuti emzuzwini ibange ukuba imfundo icukucezwe. Masiti kwasentloko amalinga amakulu esininzi somzi ontsundu okufundisa intsapo ayancomeka ko­dwa sirorela indawo enye engekafezwa sininzi sabazali. Besicinga tina ukuba ubengati umntu xa abatumeleyo abantwana bake esikolweni azamele ukuti ekaya acokise umzi wake, ake izindlu ezi fanelekileyo abaya kungena kuzo abantwana bake xa bavela emfundweni. Ekwambateni kufuneka kungeko ntwana ntwana zokumana zisalatwa, ezibonakala zibuxelegu

obunokuucedwa. Xa usapo lutunyelwe ezikolweni, lutunyelwe ukuba luye kufunda izinto ezintle ezipilileyo. Xa ke luvela kona lubona emakaya izinto ezitile olufundiswe ukuba luzi nxweme; ze ke lungonwabi. I jike indlu engqukuva ibe siduli esi senyaniso, ziti impahla ezibudlavu ezinga lungiswano zibe sisifo. Bekufuneka ete wonke oti uyapuma esitoko tokweni—kwi Jeputa yobudenge—apume yena nentsapo. Okwa ngoku yintsapo ekutshwayo, abadala basatshele kungqupantsi, nasemadlavini. Masinga kwekwi. Lento ihlazisa abantwana. Yenza into egqitileyo nakuleyo—ibanga ukuba balicukuceze ikaya labo.

I *Zuid Afrikaan* lipepa lenteto yesi Bulu lase Kapa, eli Mcokeli ungu Mr. J. H. Hofmeyr, okwali lungu le Parlamente la­se Stellenbosch, nenjuze yama lungu ama Bulu. Eli pepa livuse ingxoxo yokuba yintonina ebanga ukuba umntu omnyama atyekele ngase Ngesini ngapezulu kwase Bulwini. Apo lento ibonakala kakulu kona kutiwa kumaxa kuvotwayo. Iti i *Het Volksblad,* elinye kwa lama Bulu, izizatu zimhlope. Litsho libalise impato abaka bayi fumana aba mnyama kwakuwo. Liti intiyo enkulu idanjiswe koko kusand’ ukwenziwa ngama Ngesi ema Transvaal nase Lusutu, eliti ngazo i Bulu beli mbeta nge ziniya omnyama, i Ngesi litike lamohlwaya ngo nomadudwane. Eyetu imvo yeyokuba izenzo ze Ngesi ngako ntsundu kutsha nje zezexize ukuba kubeko umhlaba obanzi woku misa inteto enje ngale ye *Volksblad.* Into ke abayenzayo abahlobo betu ama Bulu. ngokusi kupa intlaka emlonyeni malungana nemali zemfundiso yetu, namalungelo etu oku vota—yiyo le isaya kusigxota kuwo ngakumbi ngakumbi. Sitabata eli tuba lokuyi bulela i *Volksblad* nge nteto zayo, kutsha nje, zovelwano nati zityakala zimnyama. Zinteto ezi nje ngezi zayo eziya kubanga ukuba esona similo sihle sama Bulu, sibonwe ngaba Pesheya nabalo lonke eli lizwe, abanga cingi ukuba banemvo yentando ngakwaba butataka. Kulu vuyo kuti ukucinga ukuba i *Volksblad* nabayi vumelayo nase Parlamente abanje ngo Mr. Luttig, M.L.A., wase Beaufort West.

UKULAHL’ IMBO NGO POYIYANA.

Singa ulutsha oluke lwaya esikolweni, lomzi wakowetu lungayifunda, luyipaule, luyetyise, lenteto yogxa walo, obala ese Hewu, u Mr. Andrew Siyobi. I-Hewu eli tina asizanga salincama. Sibantu basoloko becingela ukuba linendawo. Kumapepa emibuzo koluviwo lusandukubako, kuko indawo eti: “Yinto ezwi lingu mntyangampo, elavusa owabelele e Hewu” ngelozwi sisati tina kutetwa *Isigidimi,* ekubonakala ukuba siyalivusa i-Hewu. Esesite kanjalo sabanga inxenye yolutsha lwangapantsi apa ukuba itande ukuba ike iye kucitela *iholide* kulo endaweni yase Bayi apo bezisakucitelwa kona. Sisati u Mr. Siyobi uyi citile yonke inteto yo kakaka mpetu abalulutsha oluke lwasezikolweni, oluhleli pezu koku gxekeza elona pepa lomzi omnyama. Lenjenje eli nene langa “pezulu” :— Mcokeli. —Mnumzetu kaundipe umtyhi kwelopepa lohlanga. Nditene nqwakaqa nendawo ebisesifubeni kumbali we Mpa­wana, xa ebesingiselele pesheya kwe Nciba ngenteto yake kwi *Sigidimi* sika October.

Inteto yam ingokungatatyatwa kwe *Sigidimi* ngamadodana anokuqonda; kuba esiti elipepa alinandaba, alinjengawo amapepa amangesi. Manene akowetu masingalahli imbo yetu ngopoyiyana. Xa nditshoyo ningandivi kubi, kulungile iyinto efanelekileyo ukwamkela amapepa enteto zasemzini, zabantu esibusa pantsi kwabo. Ngokuba elipepa lakowetu alikaziveleli inkalo, namabunga ezipatamandla zelilizwe. Kodwa ngoku­singisele kwabo banokuzana nenteto zasemzini, yinto enobuso ngakumbi ukuba bona balitabata ukuze bati bakuva izinto zokuvusa uhlanga bazitabate kwawasemzini amapepa bazifake kweli lohlanga. Kanti koti ngokwenjenjalo liti neli lohlanga ipepa elinoninzi olungazaziyo inteto zasemzini, bazuze ukuzazi ingxoxo, nengxelo zezipatamandla zelilizwe. Xa *Isigidimi* simangalwa ngabanokwazi abantu sozizuza pina indaba ezifunyanwa kwinteto zasemzini? Masiwatabate amapepa ezinye inteto singasilezi ngelakowetu. Lifanele ukuti libe liqayiya kuhlanga.

Yabonani manene, kweyam imvo xa abantu abanokwazi bengalitabatiyo elipepa, ingati mhlaumbi lonto ibangele ukungatatyatwa nangabafunda isixosa sodwa. Ngoku­ba umntu uyakuti andinakucita imali yam xa lingatatyatwayo nangabafundileyo, ngokoke kuyabonakala ukuba alinamsebenzi. Uyabonake sisikubekiso pambi kwaloke eso. Make ndisitele ngaleyo indawo.